Kinalas

An kinalas iyo an bersyon kan "mami" sa Bikol, pinaghalong pansit na may mainit na sabaw asin kinalas na laman asin hutok kan baka, pinasiram pa ini kan sikretong sarsa na inihahalo sa pansit. Ini iyo masiram asin paboritong kakanon kan mga Bikolano. Segun sa popular na kultura, mas masiram daa ining kakanon kun may halong sili. Ika-17 daa an kinalas sa 100 na pinaka-daindatang pagkakan sa kinaban susog sa online food guide na Taste Atlas.

Pinaghalian kan tataramon
An kinalas hali sa katagang "kalas" na boot sabihon iyo an pagkaros o pagtangkas kan karne sa pagkadukot kaini sa tu'lang. Orog na, ini an akto kan pagtangkas kan laman na hali sa payo kan orig o baka, kabali naman an hutok. Kaya inapod ining kinalas.

An sikretong sarsa
An sarsa kan kinalas kargado nin timpladong hutok kan baka o orig. Ini an nagtatao nin kasiraman sa timpla kan kinalas.

Mga masisiram na kinalasan sa Naga

Lakop sa Siyudad nin Naga an mga kinalasan, alagad ini daa nagpoon sa Bgy. Dayangdang . Dakul naman nin mga pwestong kinalasan sa ibang lugar sa ronang Bicol alagad sa luwas kan rona haros mayong makuang kinalasan.

Toltolan 

Mga lutong Bikolnon